1999/479/YUTP: Neuvoston yhteinen kanta, hyväksytty 19 päivänä heinäkuuta 1999, Itä-Timorin kansanäänestykselle annettavasta tuesta



Virallinen lehti nro L 188 , 21/07/1999 s. 0001 - 0001



NEUVOSTON YHTEINEN KANTA, hyväksytty 19 päivänä heinäkuuta 1999, Itä-Timorin kansanäänestykselle annettavasta tuesta (1999/479/YUTP) EUROOPAN UNIONIN NEUVOSTO, joka ottaa huomioon Euroopan unionista tehdyn sopimuksen ja erityisesti sen 15 artiklan, sekä katsoo seuraavaa: 1) Indonesian ja Portugalin hallitukset pääsivät 5 päivänä toukokuuta 1999 itsemääräämisoikeuteen perustuvaan sopimukseen järjestelyistä, jotka koskevat Itä-Timorin suoraa kansanäänestystä Itä-Timorin autonomian perustuslaillisten puitteiden hyväksymisestä tai hylkäämisestä, hylkäämisen johtaessa Itä-Timorin itsenäisyyteen, 2) Kölnissä 3 ja 4 päivänä kesäkuuta 1999 kokoontunut Eurooppa-neuvosto pani erittäin tyytyväisenä merkille Itä-Timoria koskevien New Yorkin sopimusten allekirjoittamisen ja vahvisti tukevansa Yhdistyneiden Kansakuntien pääsihteerin ehdotuksia Yhdistyneiden Kansakuntien Itä-Timorin avustusryhmän (UNAMET) perustamisesta Itä-Timorin kansanäänestyksen järjestämiseksi ja sen varmistamiseksi, että laajaan autonomiaan tai itsenäisyyteen siirtyminen tapahtuu rauhallisesti kansanäänestyksen päättymisen jälkeen, 3) Euroopan yhteisö ja sen jäsenvaltiot ovat Yhdistyneiden Kansakuntien koordinoimien kansainvälisten ponnistelujen puitteissa ryhtyneet useisiin toimenpiteisiin kansanäänestyksen järjestämisen tukemiseksi ja Itä-Timorin kansan humanitaariseksi avustamiseksi, 4) Kölnissä kokoontunut Eurooppa-neuvosto pyysi neuvostoa tutkimaan mahdollisuutta lähettää Itä-Timoriin eurooppalainen tarkkailijaryhmä kansanäänestyksen menettelytavoista tehdyn sopimuksen määräysten mukaisesti, 5) Neuvosto kehotti 21 päivänä toukokuuta 1999 komissiota antamaan pikaisesti huomattavaa rahoitusta turvallisuusneuvoston päätöslauselmalla 1236 (1999) perustettuun Yhdistyneiden Kansakuntien erityisrahastoon, ON HYVÄKSYNYT TÄMÄN YHTEISEN KANNAN: 1 artikla 1. Tämän yhteisen kannan tarkoituksena on edistää itsemääräämisoikeuden periaatteeseen perustuvaan, oikeudenmukaiseen ja kestävään Itä-Timorin kysymyksen ratkaisuun pääsemistä Yhdistyneiden Kansakuntien päätöslauselmien ja yhteisen kannan 96/407/YUTP(1) mukaisesti. 2. Unioni katsoo, että Yhdistyneiden Kansakuntien järjestämä Itä-Timorin yleinen, salainen ja suora kansanäänestys on Itä-Timorin vakauden kannalta paras vaihtoehto, ja korostaa tarvetta Euroopan unionin näkyvään läsnäoloon kyseisen kansanäänestyksen aikana. 2 artikla Neuvosto panee tyytyväisenä merkille useiden jäsenvaltioiden aikomuksen lähettää tarkkailijoita Euroopan unionin tarkkailijaryhmän muodostamiseksi Yhdistyneiden Kansakuntien järjestämään kansanäänestykseen. 3 artikla Neuvosto panee merkille, että puheenjohtajavaltio on nimennyt David Andrewsin henkilökohtaiseksi edustajakseen kyseisten asioiden hoidossa, ja hän vastaa erityisesti Euroopan unionin puheenjohtajavaltion esittämistä lausumista. 4 artikla Neuvosto panee merkille, että komissio tukee tämän yhteisen kannan tavoitteiden saavuttamista tarvittaessa asiaa koskevin yhteisön toimenpitein. 5 artikla Tämä yhteinen kanta tulee voimaan päivänä, jona se hyväksytään. Sen voimassaolo lakkaa 30 päivänä syyskuuta 1999. 6 artikla Tämä yhteinen kanta julkaistaan virallisessa lehdessä. Tehty Brysselissä 19 päivänä heinäkuuta 1999. Neuvoston puolesta T. HALONEN Puheenjohtaja (1) EYVL L 168, 6.7.1996, s. 2.